Pasaulio reitingo sportinių šokių varžybos "Klaipėda Open 2024"

Mon, 18 Mar 2024 06:20:45 +0000

⁣2024 m. kovo 23 d. (šeštadienį) Klaipėdos "Švyturio" arenoje vyks pasaulio ir Lietuvos reitingų sportinių šokių varžybos "Klaipėda Open 2024". Tiesioginė jų transliacija internete prasidės 10.00 val. ir vyks visą dieną. Ant parketo žengs visų amžiaus grupių šokėjai - nuo vaikų ir senjorų. Pasaulio reitingo varžybose dalyvaus jaunių ir jaunimo amžiaus grupių šokėjai.

Varžybas organizuoja Pasaulio sportinių šokių federacija, Lietuvos sportinių šokių federacija, Klaipėdos miesto savivaldybė ir sportinių šokių klubas "Žingsnis", šiemet švenčiantis 25-ąjį gimtadienį!